recursal/SuperWikiNEXT-32B huggingface dataset:
**Ljungbon parantola** (ruots. *Ljungbo sanatorium*) oli tuberkuloosiparantola Hangossa, Uudellamaalla. Parantola toimi vuosina 1913–1937.

Historia ja arkkitehtuuri
-------------------------

Ljungbon parantola perustettiin vuonna 1913 yksityiseksi tuberkuloosiparantolaksi Viva Lagerborgin toimesta. Lagerborg työskenteli Ljungbon lisäksi lääkärinä myös Högsandin lastenparantolassa. Ljungbon parantolan ovet aukesivat vuonna 1914 ja parantolassa oli tuolloin 19 potilaspaikkaa. Kuitenkin jo vuonna 1916 parantola jouduttiin sulkemaan johtuen ensimmäisestä maailmansodasta. Parantola avattiin kuitenkin uudelleen vuonna 1918, jolloin siellä hoidettiin muun muassa saksalaisia sotilaita Diakonissalaitoksen toiveesta.

Ljungbon parantola suljettiin jälleen 1920, jonka jälkeen paikalla toimi vuoteen 1927 metodisti-lastenkoti. 1927 Hangon kaupunki osti rakennukset parantolakäyttöön.

### Päärakennus

Ljungbon parantolan päärakennus, *Villa Ljungbo*, rakennettiin vuosien 1910–1913 välillä. Huvilan on suunnitellut arkkitehti Signe Lagerborg-Stenius ja se sijaitsee hieman Hangon keskustan ulkopuolella. Rakennuksessa on yhteensä 17 huonetta. Hangon kaupunki myi pitkään autiona olleen ja purku-uhan alaisen Villa Ljungbon Anna Wichmannille, joka alkoi vuonna 2020 remontoida rakennuksesta yksityisasuntoa. Nykyisin rakennus toimii siis yksityisenä kotina.

Lähteet
-------

1. 1 2 3  Förvaltningshistorisk ordbok - Ljungbo sanatorium *fho.sls.fi*. Viitattu 2.2.2023.
2. 1 2  600 neliötä, kolme keittiötä ja 17 huonetta – tällainen on Annan remontoima huvilakoti Hangossa *www.iltalehti.fi*. Viitattu 2.2.2023.
3. ↑  Hangon entinen parantola on aikansa helmi – mittavan remontin myötä rakennus sai myös uuden lämmittävän sydämen *meillakotona.fi*.  16.9.2021. Viitattu 2.2.2023.
**USS Vermont** (runkonumero SSN-792) on Yhdysvaltain laivaston Virginia-luokan ydinsukellusvene.

Valmistus
---------

*Pääartikkeli: Virginia-luokka (sukellusvene)*
Alus tilattiin 28. huhtikuuta 2014 General Dynamics Electric Boat divisioonalta, missä köli toukokuussa 2014. Alus kastettiin 20. lokakuuta 2018 kumminaan Gloria L. Valdez, joka on entinen apulaislaivastoministeri. Samalla töitä valvovaksi päälliköksi määrättiin Henry M. Roenke IV. Alus laskettiin vesille 29. maaliskuuta 2019 ja lähti 15. maaliskuuta 2020 ensimmäiselle kolmipäiväiselle koeajolle.

Charles W. Phillips III vastaanotti 30. maaliskuuta aluksen päällikön tehtävät. Alus kiinnittyi 17. huhtikuuta New Londonin sukellusvenetukikohdan laituriin INSURV-järjestelmän vastaanottokokeiden jälkeen. Samana päivänä telakka luovutti aluksen laivastolle. Seuraavana päivänä se otettiin palvelukseen Grotonissa Connecticutissa.

Palvelus
--------

Alus lähti 2. toukokuuta New Londonista rutiinioperaatioon, jonka aikana se vieraili 8. ja 14. toukokuuta Grotonissa vaihtamassa miehistöä. Alus palasi 18. toukokuuta satamaan, mistä se lähti uudelleen merelle 29. toukokuuta.

Lähteet
-------

1. 1 2 3  uscarriers.net
**USS Wadsworth** (runkonumero DD-515) oli Yhdysvaltain laivaston vuonna 1942 vesillelaskettu Fletcher-luokan hävittäjä toisessa maailmansodassa.

Valmistus
---------

*Pääartikkeli: Fletcher-luokka*
Alus tilattiin Bath Iron Worksiltä Bathista Mainesta, missä köli laskettiin 18. elokuuta 1942. Se laskettiin vesille viisi kuukautta myöhemmin 10. tammikuuta 1943 kumminaan rouva Rebecca Wadsworth Peacher ja otettiin palvelukseen vielä samana vuonna 16. maaliskuuta Bostonin laivastontelakalla ensimmäisenä päällikkönään John F. Walker.

Palvelus
--------

Alus poistettiin palveluksesta 18. huhtikuuta 1946 ja sijoitettiin Atlantin reservilaivastoon Charlestoniin Etelä-Carolinaan. Alus päätettiin luovuttaa kesällä 1959 Saksan liittotasavallalle osana avustusohjelmaa.

Zerstörer 3 (D172)
------------------

Siirtomiehistö koottiin Charlestoniin samalla kuin alusta valmisteltiin luovutuskuntoon. Alus luovutettiin 6. lokakuuta Saksalle ja saman tien Saksan liittotasavallan laivasto otti aluksen palvelukseen nimellä *Zerstörer 3*.

Kuuden vuoden jälkeen laina-aikaa kasvatettiin, joten alus oli Saksassa 1970-luvun. Alus poistettiin Yhdysvaltain laivastoluettelosta 1. lokakuuta 1974. Samana päivänä se myytiin Länsi-Saksalle. Alus oli Saksan laivastossa vuoteen 1980.

Lähteet
-------

* Whitley, M. J.: *Destroyers of World War Two – an international encyclopedia*. London: Arms and Armour, 1988. ISBN 0-85368-910-5. (englanniksi)

### Viitteet

1. 1 2 3 4  DANFS - USS Wadsworth
2. ↑  Whitley, M. J. s. 280
Venturi Antarctica-merkkinen lumitraktori.

**Snowcat** (suom. *lumikissa*) eli oikealta *lähde?* nimeltään rinnekone on suunnilleen kuorma-auton kokoinen lumessa liikkuva traktori, käytännössä hyvin samanlainen kuin nykyiset telakuorma-autot. Englanninkielinen nimi ei tarkoita kissaa vaan on lyhenne sanasta caterpillar eli toukka. Snowcatissa on telaketjut, ja sen koppi on suunniteltu kovaan pakkaseen. Snowcatit on suunniteltu käytettäviksi mm. napa-alueilla. Varhaisin snowcat oli vuoden 1957 ruotsalainen **Aktiv Snow Trac**, mutta traktoreita on käytetty kylmissä napaseutujen oloissa jo Richard E. Byrdin vuoden 1934 etelänaparetkellä.*selvennä*

Aktiv Snow Trac Hankkijalla vuonna 1958. Kuvaaja Mauno Mannelin. Johannes Moision negatiivikokoelmasta digitoitu.
*Snow Trac* on snowcatia pienempi traktori, joka on kooltaan lähellä henkilöautoa. *Snow groomer* on traktori, joka kykenee kiipeämään lumista, jyrkkää ylämäkeä.

Lähteet
-------

* Preston, Diana: *A First Rate Tragedy: Captain Scott's Antarctic Expeditions*. London: Constable, 1999. ISBN 978-0-09-479530-3. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Snowcats**.
**USS Woodworth** (runkonumero DD-460) oli Yhdysvaltain laivaston Benson-luokan hävittäjä toisessa maailmansodassa, jolloin se suojasi Atlantilla saattueita.

Valmistus
---------

*Pääartikkeli: Benson-luokka*
Alus tilattiin San Franciscosta Kaliforniasta Bethlehem Shipbuilding Corporationilta, missä köli laskettiin 30. huhtikuuta 1941. Alus laskettiin vesille saman vuoden lopulla 29. marraskuuta kumminaan kommodori Selim E. Woodworthin käly ja otettiin palvelukseen 30. huhtikuuta 1942 ensimmäisenä päällikkönään R. C. Webb Junior.

Palvelus
--------

Palvelukseen oton jälkeen alus oli varustettavana ja erilaisissa koeajoissa seuraavat neljä kuukautta, minkä jälkeen se oli vuoden 1942 lopun Tyynellämerellä saattuetehtävissä. Alus vieraili lukuisissa satamissa Australian ja Guadalcanalin välillä. Tammikuussa 1943 se liitettiin Task Force 65:een, jonka mukana alus osallistui erilaisiin tehtäviin ja harjoituksiin Uusilla Hebrideillä Espiritu Santon alueella.

Marraskuussa 1945 alus siirrettiin Yhdysvaltain Atlantin laivastoon ja läpäisi Panaman kanavan matkallaan Charlestoniin Etelä-Carolinaan, jossa se huollettiin ja valmisteltiin palveluksesta poistoa varten. Alus poistettiin palveluksesta 11. huhtikuuta 1946 ja siirrettiin reserviin. Alus palautettiin palvelukseen 30. tammikuuta 1947 sijoitettuna laivaston reservin koululaivaksi. Alus siirrettiin täyteen palvelukseen 21. marraskuuta 1950, jonka jälkeen se kuului hetken 3. laivastoalueen vahvuuteen. Alus poistettiin palveluksesta 14. tammikuuta 1951 New Yorkin laivastontelakalla, jossa se valmisteltiin siirrettäväksi Italialle. Alus poistettiin alusluettelosta 22. tammikuuta 1941 ja luovutettiin 11. kesäkuuta Italian merivoimille.

Artigliere
----------

Italian merivoimat nimesi aluksen *Artigliereksi* runkonumerolla D553. Luovutetulla aluksella ei ollut torpedoputkia. Alus oli moottoritorpedovenelaivueiden johtoaluksena. Se poistettiin alusluettelosta tammikuussa 1971 Fletcher-luokan alusten vastaanoton jälkeen ja alus myytiin romutettavaksi.

Lähteet
-------

* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)

### Viitteet

1. 1 2 3  DANFS - USS Woodworth
**Snowbird Airlines** on suomalainen lentoyhtiö, joka teki ensilentonsa 2. lokakuuta 2015, SmartLynx Estonian operoimana, Snowbird Airlinesin toimiessa vain matkanjärjestäjänä. Snowbird Airlinesin suunnitelmana oli oman kaluston hankkiminen, mutta suunnitelmat ovat olleet jäissä joulukuusta 2014. Yhtiö aikoi harjoittaa tilauslentoliikennettä, mutta myös reittilentoja todennäköisemmin Espanjaan.

Lentoyhtiön ensimmäiset kohteet olisivat olleet Enontekiö, Málaga ja Lontoo. Snowbird Airlinesin toimitusjohtajana toimi Marja Aalto. Yritys perustettiin Air Finlandin konkurssin jälkeen, ja osa työntekijöistä oli Air Finlandin aiempia työntekijöitä.

Snowbird aikoi aloittaa toimintansa vuokratulla kalustolla lokakuun alussa 2014 Helsinki-Vantaan ja Málagan välisillä lennoilla ja ostaa oman Airbus A320 -koneen, kunhan yhtiö saa lentotoiminta- ja liikenneluvan. Yhtiö aikoi käyttää muun muassa Seinäjoen lentoasemaa, joka on ollut käyttämättömänä. Myös muita maakuntakenttiä oli tarkoitus käyttää. Esimerkiksi Enontekiö ja Lappeenranta.

Yhtiö suunnitteli myös lentävänsä suureen osaan Eurooppaa, sekä Välimeren rannikkokaupunkeihin.

Laivasto
--------

Snowbird Airlines suunnitteli käyttävänsä toimitusjohtajansa mukaan ensimmäisiin lentoihin toisten lentoyhtiöiden operoimia koneita. Yhtiön oli määrä vastaanottaa omaa kalustoa loppuvuodesta 2014, mutta järjestelyt eivät onnistuneet. Neuvottelut omista Airbus A320 -koneista olivat käynnissä, mutta lopputulosta ei ole tiedossa. 

A320-koneiden rinnalle oli suunnitelmissa myös hankkia pienempi 130–150-paikkainen kone.

Kohteet
-------

Yhtiön viralliselta nettisivulta (Arkistoitu – Internet Archive) löytyvät vahvistetut kohteet.

| Lähtökenttä | Kohdekenttä |
| --- | --- |
| SuomiHelsinki-Vantaan lentoasema, Helsinki | EspanjaMálagan lentoasema, Málaga |
| SuomiLappeenrannan lentoasema, Lappeenranta | EspanjaAlicante-Elchen lentoasema, Alicante |
| EspanjaMálagan lentoasema, Málaga | SuomiHelsinki-Vantaan lentoasema, Helsinki |
| EspanjaAlicante-Elchen lentoasema, Alicante | SuomiLappeenrannan lentoasema, Lappeenranta |

Lähteet
-------

1. ↑
2. 1 2   (Arkistoitu – Internet Archive)
3. 1 2   (Arkistoitu – Internet Archive)
4. ↑    *Airliner World*, heinäkuu 2014, s. 9.
5. ↑
6. ↑  Finnair lopettaa Lappeenranta- Pietari-lennot *Helsingin Sanomat*.  13.4.2000. Viitattu 26.8.2018.
7. ↑

Aiheesta muualla
----------------

* Snowbird Airlinesin kotisivut (Arkistoitu – Internet Archive)
*Young woman warming her hands* Caesar van Everdingen (1646), Rijksmuseum, Amsterdam.
**Caesar Pietersz. van Everdingen** tai **Cesar Boetius van Everdingen** (syntynyt 1616 tai 1617 ja haudattu 13.10.1678) oli Hollannin kultakauden taidemaalari, joka maalasi muotokuvia ja historiallisia aiheita. Myös hänen pikkuveljensä Allart van Everdingen ja Jan van Everdingen olivat maalareita.

Elämäkerta
----------

 Caesar van Everdingen: Bachus ja Ariadne 1660 
Europan ryöstö
Everdingen - Jupiter ja Callisto
Caesar van Everdingen syntyi Alkmaarissa ja kävi koulua Utrechtissa, jossa hänen maalausopettajansa oli Jan Gerritsz van Bronckhorst. Van Everdingenistä tuli Alkmaarin maalarikillan jäsen vuonna 1632. Hänen varhaisin tunnettu maalauksensa on peräisin vuodelta 1636. Vuonna 1648 hän muutti Haarlemiin, jossa hän liittyi paikalliseen kiltaan (Haarlemin Pyhän Luukkaan kilta) ja kaupungin kaartiin (*schutterij*). Kaartissa hän tutustui Jacob van Campeniin, jonka kanssa hän osallistui vuosina 1648–1650 Huis ten Boschissa olevan Oranjezaalin (oranssi huone) koristeluun. Vuonna 1658 Caesar van Everdingen muutti takaisin Alkmaariin, jonne hän perusti työhuoneen ja otti itselleen myös oppilaita. Caesar van Everdingen kuoli ja haudattiin Alkmaarin Pyhän Laurin kirkkoon (Grote-Laurenskerk tai St. Laurenskerk).

Työt
----

Monia Caesar van Everdingenin maalauksia on nähtävänä Hollannissa museoissa ja yksityisissä kokoelmissa. Esimerkiksi Stedelijk-museossa Alkmaarissa on esillä useita hänen teoksiaan. Hänen oppilaitaan olivat Jan Theunisz Blanckerhoff, Adriaen Dekker, Hendrik Graauw ja Thomas Heeremans. Arnold Houbrakenin kirjoittamassa elämäkerrassa mainitaan myös kaksi muuta hänen oppilastaan: Adriaen Warmenhuizen ja Laurens Oosthoorn.

Galleria
--------

* Four Muses and Pegasus on ParnassusFour Muses and Pegasus on Parnassus
* Wollebrand Geleynssen de JonghWollebrand Geleynssen de Jongh
* Girl in a Large HatGirl in a Large Hat
* Joueuse de cistre, Musée des Beaux-Arts de Rouen, Ranska.Joueuse de cistre, Musée des Beaux-Arts de Rouen, Ranska.

Lähteet
-------

1. 1 2  (hollanniksi) Cesar van Everdingen Biography *De groote schouburgh der Nederlantsche konstschilders en schilderessen* (1718), Arnold Houbraken, Digital library for Dutch literature
2. 1 2 3 4 5 6  Cesar Boetius van Everdingen[vanhentunut linkki] RKD

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Caesar van Everdingen**.
* Caesar van Everdingen Artnetissä
* Caesar van Everdingen Artcyclopediassa
* van Everdingenin elämäkerta Web Gallery of Art-sivustolla
* van Everdingenin sivu PubHist-sivustolla

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Taiteenala | 
* KulturNav
* National Gallery of Canada
* RKD Artists
* ULAN

 |
|  |
| Henkilöt | 
* Alankomaat

 |
|  |
| Muut | 
* Europeana
* SNAC

 |

 |
**Jaska Autero** oli suomalainen kirjailijanimimerkki, joka julkaisi vuonna 1944 Lahdessa ilmestyneessä *Seikkailujen maailma* -lukemistolehdessä kolme kauhu- ja science fiction -novellia. Juri Nummelin on arvellut, että nimimerkin takana saattaisi olla *Savon Sanomien* toimittajana ja myöhemmin *Aamulehden* urheilutoimittajana työskennellyt Jouko Autero (1915–1981). Jaska Autero on saattanut olla myös joku muu, mahdollisesti lahtelainen toimittaja.

Tuotantoa
---------

* *Salainen ase* : novelli. Seikkailijen Maailma 3/1944
* *Olin kuollut mies* : kauhunovelli. Seikkailujen Maailma 4/1944
* *Kostaja* : novelli. Seikkailujen Maailma 6/1944

Novellit on julkaistu myös Juri Nummelinin toimittamina kirjassa *Salainen ase ja muita sotanovelleja* (Verikoirakirjat 2011).

Lähteet
-------

* Juri Nummelinin Julkaisemattomia blogi 27.4.2009 : Sotanovelliprojekti: Oliko Jaska Autero Jouko Autero?
* Juri Nummelinin Pulp-lehti blogi 29.11.2010 : Tapaus Jaska Autero
* Timo Palonen : Seikkailujen Maailma 1944 sisällysluettelot (Arkistoitu – Internet Archive)
*Don Luis de Góngora*, Diego Velázquezin maalaama muotokuva vuodelta 1632.
**Ryhmä 27** eli **sukupolvi 27** (esp. *Generación del 27*) oli espanjalaisten runoilijoiden seura, joka nousi maan kirjallisuuspiireistä vuosina 1923–1927. 

Ensimmäinen varsinainen kokoontuminen järjestettiin Sevillassa runoilija Luis de Góngoran kuolinpäivän 300-vuotismuiston kunniaksi. Kirjoittajat ja älymystö kerääntyivät Ateneo de Sevillaan, ja osallistujien joukossa olivat muun muassa Rafael Alberti ja Federico Garcia Lorca. Ryhmä 27 vaikutti mullistavalla tavalla Espanjan sekä espanjankielisten maitten kulttuuriin ja kirjallisuuteen. Esimerkiksi chileläinen Pablo Neruda sai ryhmältä paljon vaikutteita.

Tyylilaji
---------

Ryhmä 27:n jäsenten taiteellisessa tuotannossa vaikuttivat tyylisuunnista lähinnä avantgarde, johon kuuluivat muun muassa ultraismi ja surrealismi. Muita keskeisiä piirteitä olivat perinnetietous, kuvakielen rikas käyttö, vapaa runomitta ja jopa naiivikin spontaanius sekä luonnonläheiset teemat. Näihin yhdisteltiin aimo ripaus vastakkainasettelua ja yhteiskunnallisuutta. Erilaisia marginaali-ilmiöitä saatettiin kuvata runsaasti. Yhtä, selkeää tyylisuuntaa ryhmälle ei kuitenkaan voida määritellä, sillä sen taiteilijat edustivat useita erilaisia aloja ja näkemyksiä.*lähde?*

Lähteet
-------

1. ↑  Rafael Alberti: Neljästä Totuudesta (teoksen alkusanat, suom. Tarja Roinila 1993
**Pohjolan Osake-Pankki** (vuodesta 1949 lähtien **Pohjos Oy**) oli 1916 perustettu liikepankki, jolla oli yli 30 sivukonttoria Pohjois-Suomessa. 

Perustamiseen tarvittavasta osakepääomasta puolet kerättiin Oulusta ja sen ympäristöstä. Oululaisten lisäksi perustajissa oli Kemin, Tornion ja Rovaniemen liikemiehiä ja apteekkareita. Toimintansa pankki aloitti 21.4.1917.

Pohjolan Osake-Pankki oli mukana yhdessä Tampereen Osake-Pankin ja Länsi-Suomen Osake-Pankin kanssa perustamassa Maakuntain Keskus-Pankki Oy:tä 1918, mutta myi Keskus-Pankin osakkeet 1929 eikä mennyt mukaan pankkifuusioon, jossa syntyi Maakuntain Pankki Oy.

1949 pankkitoiminta ja talletukset myytiin Kansallis-Osake-Pankille ja uuden Pohjos Oy nimisen yhtiön tehtäväksi jäi Pohjolan Osake-Pankin jäljelle jääneen omaisuuden realisointi. Pohjos Oy:n toiminta päättyi 1971.

Lähteet
-------

* Pörssitieto: Pohjolan Osake-Pankki

### Viitteet

1. ↑  Blomstedt, Yrjö: *Kansallis-Osake-Pankin historia I: 1889–1939*, s. 235. Helsinki: Kansallis-Osake-Pankki, 1989. ISBN 952-90089-6-X.
RyhmälähetysRyhmälähetys

**Reititysmallit**

* jokulähetys (anycast)
* ryhmälähetys (multicast)
* täsmälähetys (unicast)
* yleislähetys (broadcast)

**Ryhmälähetys** (**multicast**) tarkoittaa tietoliikenteessä joukko-, moni- tai ryhmälähetystä. Siinä multicast-kehys lähetetään yhdeltä monelle. Kohdejoukko on tietty erikseen määritelty ryhmä, johon vastaanottajat voivat halutessaan liittyä. Multicastia käytetään erityisesti videoneuvotteluissa, työryhmäohjelmissa ja IPTV-sovelluksissa, koska se on tehokkaampi kuin useat singlecast-lähetykset (unicast).

IP-verkkojen ryhmälähetys
-------------------------

Ryhmälähetyksellä voidaan välittää yksittäinen tietovirtaa kerralla monelle, jopa usealle tuhannelle vastaanottajalle ja näin vähentää IP-verkkojen liikennettä. Ryhmälähetystä käytetään mm. videoneuvottelu- ja etäopetusyhteyksissä sekä ohjelmistojen ja uutisten jakelussa.

Verkossa olevat laitteet voivat liittyä ryhmälähetysryhmiin, jolloin kyseisiin ryhmiin osoitettu liikenne välittyy ryhmään liittyneille laitteille. Ryhmälähetys reitittimen yli aliverkkoihin vaatii, että reitittimessä on ryhmälähetyksen reititykseen tarkoitetun protokollan tuki.

Lähteet
-------

1. 1 2  IP Multicast Technology Overview *Cisco*. Viitattu 7.4.2022. (englanniksi)
2. ↑  IP Multicast Routing Configuration Guide, Cisco IOS XE Amsterdam 17.3.x (Catalyst 9300 Switches) - IP Multicast Routing Protocols *Cisco*. Viitattu 7.4.2022. (englanniksi)
**Ryhmäaluelaki** (engl. *Group Areas Act*) vuodelta 1950 oli Etelä-Afrikan parlamentin säätämä laki, joka kuului maan apartheid-järjestelmään. Lain perusteella Etelä-Afrikka jaettiin eri roduille varattuihin alueisiin, joilta muiden etnisten ryhmien oli lähdettävä. Laki antoi hallitukselle vallan julistaa jokin alue kuuluvaksi jollekin tietylle ryhmälle ja poistaa muihin ryhmiin kuuluvat asukkaat alueelta väkivalloin. Laki kumottiin 5. kesäkuuta 1991.

Lain perusteella kaikki Etelä-Afrikan kehittyneimmät alueet varattiin valkoisille ja mustat, intialaiset ja värilliset sijoitettiin maaseudulle tai kaupunkien laitamille. 84 % maan pinta-alasta varattiin valkoisille, jotka edustivat 15 % väestöstä. Tämä epäsuhta johti ylikansoitukseen, sairauksiin ja ruokapulaan. Mustille varattuja aluita nimitettiin "heimokotimaiksi" tai bantustaneiksi.

Ryhmäaluelain nojalla siirrettiin 3,5 miljoonaa ihmistä pois kodeistaan. Siirretyistä vain 2 % oli valkoisia ja toisin kuin muut etniset ryhmät, nämä siirrettiin aikaisempaa aluettaan paremmille alueille. Kaupunkien ulkopuolelle perustetut townshipit aiheuttivat pitkiä työmatkoja ei-valkoiselle väestölle ja aiheuttivat sen, että suurin osa peruspalveluista kuten sairaalat ja poliisilaitokset olivat heille saavuttamattomissa. Ryhmäaluelain perusteella vain valkoiset saattoivat omistaa yrityksiä tai harjoittaa liiketoimintaa valkoisten alueilla, mikä hidasti ja vaikeutti muiden ryhmien taloudellista kehitystä.

Lakia sovellettiin pian muun muassa Johannesburgin Sophiatownin alueelle, joka oli ollut yksi kaupungin vanhimpia mustia asuinalueita. Hallitus julisti sen valkoiseksi, ja noin 65 000 asukasta siirrettiin kolmentoista mailin päässä sijaitsevalle uudelle alueelle. Kapkaupungissa lain nojalla tuhottiin värillisten asuttama District Six -alue.

Lähteet
-------

1. 1 2  Alistair Boddy-Evans: Apartheid Legislation in South Africa *African History Guide*. About.com.  Arkistoitu 6.9.2015. Viitattu 7.7.2010. (englanniksi)
2. 1 2 3  Group Areas Act  2009. Southendmuseum.co.za. Viitattu 7.7.2010. (englanniksi)
3. ↑  Triomf to be officially renamed Sophiatown  April 21, 2005, 18:15. SABC.  Arkistoitu syyskuu 29, 2007. Viitattu 21.3. 2007. (englanniksi),   

Alistair Boddy-Evans: Sophiatown Exists Again  Sunday February 12, 2006. about.com.  Arkistoitu helmikuu 22, 2006. Viitattu 21.3. 2007. (englanniksi)
**Sanni Uimarihuhta** (s. 18. marraskuuta 2002) on suomalainen salibandyn pelaaja, pelipaikaltaan hyökkääjä.

Uimarihuhta on pelannut naisten F-liigassa kaudesta 2017–2018 alkaen oululaisessa SS Rankoissa Ankoissa. Hän on viiden kauden aikana pelannut 80 runkosarjaottelua, joissa hän on tehnyt 39 maalia ja antanut 19 maalisyöttöä, sekä 16 pudotuspeliä, joissa hän on tehnyt 11 maalia ja saanut neljä syöttöpistettä. Hän saavutti SM-pronssia vuonna 2021. Uimarihuhdan kasvattajaseura on Haukiputaan Heitto.

Uimarihuhta voitti alle 19-vuotiaiden maailmanmestaruuden vuonna 2021. Hän teki Suomen 5–4-voittoon jatkoajalla päättyneessä loppuottelussa Ruotsia vastaan Suomen neljännen maalin.

Lähteet
-------

1. 1 2  Sanni Uimarihuhta *Nhlfinns.net*.  13.4.2022. Viitattu 14.4.2022.
2. ↑  Sanni Uimarihuhta F-liiga. Viitattu 14.4.2022.
3. 1 2 3  Player Card: Sanni Uimarihuhta *Floorball.org*. IFF. Viitattu 14.4.2022. (englanniksi)
4. ↑  Suomi on U19-naisten maailmanmestari!  5.9.2021. EräViikingit. Viitattu 14.4.2022.
**Kenneth Boulton** on yhdysvaltalainen pianisti.

Boulton syntyi Seattlessa ja sai kandidaatin arvon Washingtonin osavaltionyliopistosta, jossa oli opiskellut David Yeomansin johdolla. Maisterin ja tohtorin arvot hän sai pianonsoitossa Marylandin yliopistosta (College Park), jossa hänen opettajiaan olivat Nelita True ja Thomas Schumacher. Boulton on pitänyt soolo- ja kamarimusiikkiesityksiä eri puolilla Yhdysvaltoja ja lisäksi esimerkiksi Isossa-Britanniassa, Saksassa, Romaniassa ja Venäjällä. Hän on usein esiintynyt resitaaleissa ja luennoilla yhdessä vaimonsa JoAnne Barryn kanssa. Boulton on työskennellyt monissa oppilaitoksissa, kuten Northern State Universityn taidekoulun dekaanina sekä Kaakkois-Louisianan yliopistossa, jossa hän oli pianonsoiton professorina ja taiteiden laitoksen johtajana (2011–2015). Vuosina 2003–2010 hän johti Southeastern Community Music Schoolia.

Boulton on levyttänyt Naxokselle William Masonin ja Elie Siegmeisterin pianomusiikkia. Hänen levytystensä joukossa on myös *Louisiana - A Pianist's Journey* -albumi (Cambria Master Recordings, 2007), joka toi hänelle vuonna 2007 Grammy-ehdokkuuden parhaasta soitinsolistin levystä.

Maaliskuussa 2010 ilmestyi Elie Siegmeisterin elämästä ja teoksista kertova Boultonin ja Leonard Lehrmanin kirja *Elie Siegmeister, American Composer – A Bio-Bibliography*.

Lähteet
-------

1. 1 2 3  Kenneth Boulton (Arkistoitu – Internet Archive) Northern State University
2. ↑  MASON: Piano Music Naxos
3. ↑  SIEGMEISTER: Piano Music, Vol. 1 Naxos
4. ↑  Artist: Kenneth Boulton Grammy Awards
5. ↑  Elie Siegmeister, American Composer Rowman & Littlefield

Aiheesta muualla
----------------

* AllMusic: Kenneth Boulton (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat
	+ 2

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat

 |
|  |
| Taiteenala | 
* MusicBrainz

 |

 |
Titaania
**Ryhmän 4 alkuaineella** tarkoitetaan alkuainetta, joka kuuluu jaksollisen järjestelmän neljänteen ryhmään. Ryhmän 4 alkuaineita ovat titaani, zirkonium, hafnium ja rutherfordium. Kaikki ryhmän 4 jäsenet ovat siirtymämetalleja. Yhtäkään ryhmän 4 alkuainetta ei ole löydetty elävistä olennoista*lähde?*.

Kuten kaikilla muillakin ryhmillä, ryhmän 4 alkuaineille on yhteistä samanlainen elektronikuoren rakenne, minkä takia ryhmän jäsenillä on joitakin samankaltaisia ominaisuuksia. Tähän mennessä hiukkaskiihdyttimessä tehdyistä kokeista huolimatta ryhmän seuraavaa jäsentä, unpentquadiumia, ei ole onnistuttu luomaan.

Yhtä ryhmän 4 alkuaineista, rutherfordiumia, ei esiinny luonnossa ja sitä on valmistettu vain laboratoriossa.

| Järj. | Alkuaine | Elektronien määrä kuorilla |
| --- | --- | --- |
| 22 | titaani | 2, 8, 10, 2 |
| 40 | zirkonium | 2, 8, 18, 10, 2 |
| 72 | hafnium | 2, 8, 18, 32, 10, 2 |
| 104 | rutherfordium | 2, 8, 18, 32, 32, 10, 2 |

Katso myös
----------

* Ryhmän 3 alkuaine
* Ryhmän 5 alkuaine
**Kennedyn tauti** eli **spinobulbaarinen lihasatrofia** on motoneuronitauti, joka vaurioittaa selkäytimen etusarven liikehermosoluja. Se johtuu X-kromosomin androgeenireseptorin (AR-geeni) toistojaksomutaatiosta; AR-geenissä on terveillä 10–36 CAG-toistojaksoa, Kennedyn taudista kärsivillä noin 40–62. Yleisesti ottaen oireiden alkamisikä on sitä varhaisempi, mitä enemmän toistojaksoja on.

Kennedyn taudin oireet alkavat tyypillisimmin 40–60 ikävuoden välillä. Oireet etenevät vähitellen vuosikymmenten kuluessa, eikä sairaudella ole elinikää merkittävästi lyhentävää vaikutusta. Tyypillisimpiä oireita ovat lihasnykäykset ja -krampit sekä hitaasti kehittyvä lihasheikkous. Taudin myöhemmissä vaiheissa myös suun, kielen ja nielun alueilla ilmenee lihasheikkoutta. Kennedyn tautiin usein yhdistettyjä ongelmia ovat olleet lisäksi vapina käsissä, diabetesalttius, gynekomastia ja alentunut hedelmällisyys. Tunnetaan monia tapauksia, joissa vapina on ollut jopa ensimmäinen oire, joka on ilmaantunut 30–40 vuoden iässä alaraajapainotteisen lihasheikkouden ilmaantuessa vasta 40–50-vuotiaana. Koska Kennedyn taudilla on X-kromosomaalinen periytymistapa, naiset kantavat sen aiheuttavaa mutaatiota yleensä oireettomina. Harvinaisina naisillakin kuitenkin saattaa esiintyä vähäisiä oireita, kuten lihaskramppeja ja vapinaa.

Kennedyn tauti on krooninen eikä parannuskeinoa ole. Fysioterapia ja liikkumisen tuki ovat hyödyllisiä ainakin pidemmälle edenneestä taudista kärsivillä potilailla. Nielemisongelmien takia saatetaan tarvita puheterapeutin arvio, mutta gastrostooman asennukselle on harvoin tarvetta. Jos Kennedyn taudissa kehittyy diabetes, hoidetaan se kuten muillakin diabeetikoilla. Sairauden esiintyvyyden tarkka määrittely on haastavaa, sillä kliinisessä kuvassa on merkittävää vaihtelua. Esiintyvyydeksi on kuitenkin arvioitu 1–2/100 000. Joissain populaatioissa, kuten alkuperäiskansoista polveutuvilla länsikanadalaisilla, on todettu perustajavaikutusten takia huomattavasti korkeampia esiintyvyyksiä. Suomessa Kennedyn tauti on mahdollisesti tavallista yleisempi länsirannikon ruotsinkielisillä alueilla.

Lähteet
-------

1. 1 2 3 4  Spinobulbaarinen lihasatrofia Lihastautiliitto, viitattu 23.7.2023
2. 1 2 3  Kennedyn tauti Aivosäätiö, viitattu 23.7.2023
3. ↑  Highly Elevated Prevalence of Spinobulbar Muscular Atrophy in Indigenous Communities in Canada Due to a Founder Effect National Library of Medicine 7.7.2021, viitattu 23.7.2023
Kohtaus *The Story of the Kelly Gang* -elokuvasta.
**Australialainen elokuva** sai alkunsa vuonna 1906, jolloin ensi-iltansa sai *The Story of the Kelly Gang*, maailman ensimmäinen kokopitkä elokuva. Siitä lähtien Australiassa on tuotettu paljon elokuvia, joista useat ovat saaneet kansainvälistä tunnustusta. Moni australialainen elokuvantekijä ja näyttelijä on aloittanut uransa paikallisissa tuotannoissa, saanut tunnustusta, ja lähtenyt suurempiin elokuvakeskittymiin kuten Yhdysvaltoihin.

Ensimmäiset julkiset elokuvanäytökset pidettiin Australiassa lokakuussa 1896, noin vuosi siitä, kun Lumièren veljekset pitivät historian ensimmäisen elokuvanäytännön. 

Kansainvälisesti tunnetuimpia australialaisia näyttelijöitä ovat muun muassa Errol Flynn, Peter Finch, Chris Hemsworth ja Margot Robbie.

Lähteet
-------

1. ↑  THE STORY OF THE KELLY GANG *National Film and Sound Archive of Australia*.  22.12.2018. Viitattu 22.1.2021. (englanniksi)
2. ↑  Is it easier for an Australian actor to make it in the United States? *Now To Love*.  22.12.2018. Viitattu 22.1.2021. (englanniksi)

Aiheesta muualla
----------------

* Kuvia tai muita tiedostoja aiheesta **Australialainen elokuva** Wikimedia Commonsissa
**Sanoma Digital Finland** oli Sanoma-konsernin liiketoimintayksikkö. Siihen kuului useita verkkopalveluita, kuten Oikotie.fi, Huuto.net, Keltainenporssi.fi, Hintaseuranta.fi, Rakentaja.fi, Puutarha.fi, Omataloyhtiö.fi ja Sahkovertailu.fi. Oikotie.fi-kokonaisuuteen kuuluvat Oikotie Asunnot ja Oikotie Työpaikat. Sanoma Digital Finland toimi myös Virossa Auto24.ee ja Kuldnebors.ee -verkkopalveluilla.

Sanoma Digital Finland on osa Sanoma-konsernin Sanoma Media Finland –liiketoimintaryhmää, johon kuuluvat mm. Helsingin Sanomat ja Ilta-Sanomat. Itsenäisenä toimintayksikkönä Sanoma Digital Finland lakkasi olmemasta marraskuussa 2015. Tuolloin Oikotie- ja Huuto.net -palvelut siirtyivät Suomen toimintayksikölle, loput liiketoiminnot Hollannin yksikölle ja muu Sanoma Digitalin toiminta erilliseksi digitaaliseksi osaamiskeskukseksi.

Lähteet
-------

* 
* 
* (Arkistoitu – Internet Archive)
* 
* 
* 
* 
* 
* http://www.puutarha.fi
* 

### Viitteet

1. ↑  Sanoma lopettaa Sanoma Digitalin - Oikotie ja Huuto.net siirtyvät Suomen yksikköön
Australia House
**Australia House** on Strand-kadun varrella Lontoossa Yhdistyneessä kuningaskunnassa sijaitseva Grade II -luokkaan kuuluva rakennus, jossa sijaitsee Australian Lontoon-suurlähetystö. Suurlähetystö on pisimpään samoissa tiloissa pysynyt yhtäjaksoisesti käytössä ollut suurlähetystö Yhdistyneessä kuningaskunnassa. Se oli myös ensimmäinen Australian perustama suurlähetystö.

Australian hallitus osti Australia Housen paikalla olleen joutomaa-alueen 379 756 punnan hintaan vuonna 1912. Rakennuksen suunnittelijaksi valittiin skotlantilainen arkkitehti Alexander Marshall Mackenzie. Kuningas Yrjö V laski Australia Housen kulmakiven 24. heinäkuuta 1913. Rakennustyöt hidastuivat ensimmäisen maailmansodan vuoksi. Rakennus valmistui kokonaisuudessaan vasta vuonna 1918, joskin siellä oli alettu työskennellä jo vuonna 1916. Yrjö V avasi Australia Housen virallisesti 3. elokuuta 1918.

Maanalainen Fleet-joki ylläpitää Australia Housen alla lähdettä, jonka edelleen juomakelpoista vettä on keskiajalla pidetty pyhänä.

Australia Housea on käytetty usean elokuvan kuvauspaikkana. Elokuvassa *Harry Potter ja viisasten kivi* Australia House esittää velhopankki Irvetaa.

Lähteet
-------

1. 1 2  The History of Australia House *uk.embassy.gov.au*. Viitattu 1.4.2019. (englanniksi)
2. ↑   (Arkistoitu – Internet Archive)
3. 1 2  Millar, Lisa: Australia House's 900-year-old 'holy well' in basement holds water fit to drink *ABC News*. Viitattu 1.4.2019. (englanniksi)

Aiheesta muualla
----------------

* Kuvia tai muita tiedostoja aiheesta **Australia House (Lontoo)** Wikimedia Commonsissa
Jerry Relph
**Jerry Relph** (4. syyskuuta 1944 Boston, Massachusetts – 18. joulukuuta 2020) oli yhdysvaltalainen republikaanipuolueen poliitikko, juristi ja pienyrittäjä.

Relph sai filosofian kandidaatin arvon Carleton Collegesta vuonna 1966 ja palveli Yhdysvaltain merijalkaväessä Vietnamin sodassa. Myöhemmin hän opiskeli oikeustiedettä William Mitchell College of Law'ssa ja sai juristinoikeudet. Relph valittiin nelivuotiskaudelle Minnesotan senaattiin vuonna 2016, mutta ei tullut uudelleen valituksi syksyllä 2020. Maaliskuussa 2020 hän toimi hätärahoituksen koronaviruspandemian vastaisiin toimiin Minnesotassa turvanneen puolueet yhdistäneen aloitteen pääkirjoittajana.

Relphin ensimmäinen vaimo kuoli vuonna 1999, mutta hän meni uusiin naimisiin. Hänellä oli kaksi lasta. Relphillä todettiin 13. marraskuuta 2020 koronavirustartunta, jonka takia hän joutui sairaalahoitoon. Hän kuoli 76-vuotiaana.

Lähteet
-------

1. 1 2 3  GOP State Sen. Jerry Relph, author of COVID-19 response bill, dies from coronavirus Minnesota Reformer
2. 1 2 3  Minnesota state senator dies after being diagnosed with Covid-19 CNN
**Bodhi Elfman** (s. 19. heinäkuuta 1969) on yhdysvaltalainen näyttelijä.
Elfman on esiintynyt muun muassa elokuvissa *Salasana: Mercury*, *Godzilla*, *Armageddon* ja *Collateral – väärä aika, väärä paikka* sekä useissa tv-sarjoissa.

Yksityiselämä
-------------

Bodhi Elfman on skientologi. Hänen puolisonsa on näyttelijä Jenna Elfman. Jenna ja Bodhi Elfmanilla on kaksi lasta. Säveltäjä Danny Elfman on Bodhi Elfmanin setä.

Lähteet
-------

* Madonna sells Los Angeles home for $4 million *CNN*.  12.11.2000.  Arkistoitu 21.2.2008.  (englanniksi)
* Rockin’ Libsyn Podcasts: Kicking and Screaming by Jenna and Bodhi Elfman *blog.libsyn.com*.  8.2.2013.  (englanniksi)

Aiheesta muualla
----------------

* Bodhi Elfman Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Henkilöt | 
* Deutsche Synchronkartei

 |

 |
**Chegga** on nykyisin pääasiassa sotilasvartioasema Tiris Zemmourin alueella pohjoisessa Mauritaniassa. Cheggassa on vanha linnoitus.

Historia
--------

Cheggassa on ollut pieni asutuskeskus, ja se on toiminut karavaanien pysähdyspaikkana vuosisatojen ajan. Nykyisin paikka on lähinnä sotilasvartioasema.

Marraskuussa 1999 ryhmä asemiehiä ryösti 52 hengen saksalaisen matkailijaryhmän Cheggassa. Asemiehet saivat saaliikseen pääosan saksalaisryhmän ajoneuvoista sekä yli 180 000 dollaria käteistä. Matkailijaryhmä säilyi vahingoittumattomana ryöstössä.

Maantiede
---------

### Sijainti ja ilmasto

Chegga sijaitsee Tiris Zemmourin hallinnollisella alueella lähellä Algerian ja Malin rajaa, 396 metrin korkeudessa merenpinnasta. Chegga sijaitsee 250 kilometriä algerialaisesta Chenachanesta lounaaseen, 900 km Bir Moghreinista itään, 1 000 km Zouératista koilliseen, 1 100 km Charista koilliseen ja 1 200 km Ouadanesta koilliseen. Cheggaan on helpointa päästä vuokraamalla oppaan Ouadanesta tai Zouératista. Tie Cheggaan varsinaisesta Mauritaniasta kulkee osan matkaa naapurimaa Malin puolella. Cheggan ympäristössä on kalkkikivikallioita, jotka kohoavat sata metriä ympäröivää lakeutta ylemmäs. Kallioiden edessä on myös lukuisia lähteitä.

Koska Chegga sijaitsee syvällä Saharan autiomaassa, on siellä mitattu äärimmäisiä lämpötiloja. Kesäisin lämpötila kohoaa usein 50°C:en ja talvella puolestaan on pakkasta.

### Kasvisto ja eläimistö

Cheggan ympäristön tyypillisiä kasveja ovat esimerkiksi kapriskasvien heimoon kuuluva *Maerua crassifolia*, koisokasvien heimoon kuuluva *Hyoscyamus muticus*, hirssien sukuun kuuluva *Panicum turgidum*, käärmeenpistonyrttikasvien alaheimoon kuuluva *Leptadenia pyrotechnica*, kapriksen sukulainen *Capparis decidua*, ristikukkaiskasvien sukuinen persianhammastikkupuu, mehikorvakasvien heimoon kuuluva tasankoneulapuu, sumakkien sukuun kuuluva *Rhus tripantitus*, välimerentaateli, venuksenhiussaniainen ja akasioiden sukuun kuuluva *Acacia raddiana*. Lisäksi Cheggassa kasvaa tamariskejä.

Chegga muodostaa kansainvälisesti tärkeän lintualueen (IBA). Alueella tavattuja lintuja ovat esimerkiksi aavikkovarpunen, aavikkotulkku, kirjosiipikiuru, kruunuhietakyyhky, täplähietakyyhky, aavikkokerttu, kalottitasku, aavikkohuuhkaja, aavikkokiuru, pikkuaavikkokiuru, saharantimali ja aavikkopääsky.

Lähteet
-------

1. 1 2 3 4  Kjeilen, Tore: CHEGGA: For the most adventurous LookLex Ltd.  Arkistoitu 22.4.2019. Viitattu 17.11.2010. (englanniksi)
2. ↑  German Tourists Robbed In Mauritanian Desert  23.11.1999. Nouakchott:  Orlando Sentinel.  Arkistoitu 19.11.2015. Viitattu 17.11.2010. (englanniksi)
3. ↑  Chegga, Mauritania Page Falling Rain Genomics, Inc. Viitattu 17.11.2010. (englanniksi)
4. 1 2 3  BirdLife IBA Factsheet: MR002 Chegga BirdLife International. Viitattu 17.11.2010. (englanniksi)

Aiheesta muualla
----------------

* LookLex: Mauritania, Chegga (Arkistoitu – Internet Archive) (englanniksi)
* Sää Cheggassa (englanniksi)
**Ryhmähomomorfismi** on luotu matematiikassa ryhmien vertailun helpottamiseksi. 
Olkoot (*G*, \*) ja (*H*, ·), ryhmiä ja *f* : *G* → *H* jokin kuvaus. Kuvaus f on ryhmähomomorfismi, jos kaikilla x, y kuuluu G pätee.

{\displaystyle f(x\*y)=f(x)\cdot f(y)}
Tarkastellaan esimerkiksi luonnollisia lukuja ja niiden yhteenlaskua. Funktiolla, joka säilyttää laskutoimituksen, tulee olla seuraava ominaisuus: *f*(*a* + *b*) = *f*(*a*) + *f*(*b*). Huomaa, että esimerkiksi *f*(*x*) = 3*x* on homomorfismi, sillä *f*(*a* + *b*) = 3(*a* + *b*) = 3*a* + 3*b* = *f*(*a*) + *f*(*b*).

Jos *f* : (*G*, \*) → (*H*, ·) on ryhmähomomorfismi, niin

i) f(eG) = eH

ii) f(a−1) = f(a)−1 kaikilla a ∈ G.

Lisäksi bĳektiivistä ryhmähomomorfismia kutsutaan isomorfismiksi.

Jos kahden ryhmien G ja H välille voidaan määritellä isomorfismi, niin
sanotaan, että ryhmät ovat isomorfiset ja merkitään
G ≅ H.

Isomorfisilla ryhmillä on samanlaiset kertotaulut.

Lähteet
-------

* Matematiikan ja tilastotieteen laitos, Algebra I, Johanna Rämö
* Metsänkylä ja Näätänen; Algebra; Limes ry

Kirjallisuutta
--------------

* Häsä, Jokke; Rämö, Johanna: *Johdatus abstraktiin algebraan*. Helsinki: Gaudeamus, 2015. ISBN 978-952-495-361-0.
**Odotusta Pariisissa** on Juha Tikan säveltämä ja Hectorin osaksi suomen ja osaksi englannin kielellä sanoittama laulu. Sen on levyttänyt Juha Tikan vaimo, näyttelijä-laulaja Susanna Haavisto. Laulu julkaistiin vuonna 1992 sekä Haaviston albumilla *Miksi?* että singlenä. Siitä on tullut yksi Susanna Haaviston tunnetuimmista levytyksistä, jota hän on esittänyt myös konserteissaan. Säveltäjä Tikka on leikillään vähätellyt laulua "köyhän miehen Piafiksi". Laulu on julkaistu myös kokoelma-albumilla *Kaksi lensi yli käenpesän – Helmiä Hectorin laulukirjasta* (2012). Sen on levyttänyt myös Tapani Perttu albumilleen *Oon sun mies* (2009).

Ranskalaistyyliseksi sovitettu laulu kertoo naisesta, joka alkaa pariisilaisen hotellin baarissa kertoa tarinaansa ventovieraalle. Hän on naimisissa, mutta on jo kymmenenä vuonna tullut tiettynä päivänä tähän hotelliin tapaamaan erästä miestä, joka on myös tahollaan naimisissa. Tänä iltana miestä ei kuulu, ja nainen alkaa jo menettää toivoaan. Laulu on saanut alkunsa Hectorin kuulemasta tositarinasta, joka sijoittui Ateenaan. Laulun tapahtumapaikaksi valittiin romanttisia mielikuvia paremmin herättävä Pariisi.

Lähteet
-------

1. ↑  Hakutulos kappaleelle Odotusta Pariisissa Suomen äänitearkisto ry.  Arkistoitu 12.6.2018. Viitattu 8.6.2018.
2. 1 2  Komulainen, Matti: Lauluja armon kaihi silmissä (Susanna Haaviston konsertin arvostelu.) *Turun Sanomat*.  24.9.2007.  Arkistoitu 12.6.2018. Viitattu 8.6.2018.
3. ↑  Granlund, Antti: Juice Leskisen ja Hectorin tuntemattomia helmiä julkaistaan uudelleen *Iskelmä*.  8.5.2012. Viitattu 8.6.2018.
4. ↑  "Odotusta Pariisissa", *Suuri toivelaulukirja 14*, s. 186–189. Toim. Heikki Uusitalo, 2. painos. Warner/Chappell Music Finland, Suuri suomalainen kirjakerho, 1997.
**Karujärv** (myös *Järumetsa järv, Järvemetsa järv*) on Virossa Saarenmaalla sijaitseva järvi. Järven nimi tarkoittaa *Karhujärvi*.

Maantietoa
----------

Järven pinta-ala on 346 hehtaaria ja se on 3,0 kilometriä pitkä ja 2,2 kilometriä leveä. Saaria on kolme, joiden yhteinen pinta-ala on 4,3 ha. Suursaar on 350 metriä pitkä, Linderahu on 130-metrinen ja pienin Oinarahu on 60 metriä pitkä. Neljäs saari olisi Sarapiku saar, mutta se on kasvanut eli soistunut kiinni rantaan. Vedenpinnan korkeus on keskimäärin 32,2 metriä mpy. Järveen laskee viisi ojaa, joista huomattavimmat ovat Oinabe soon laskuoja ja Koeraoja. Sen laskuoja on Kaljajõgi, joka kahdeksan kilometrin matkallan ohittaa Lihulinnan (muinaislinna), virtaa suuren suon halki ja päättyy karstimaahan. Järven valuma-alueen laajuus on 16,1 neliökilometriä.

Järvi on luodattu ja sen keskisyvyys on 1,6 metriä ja suurin syvyys 5,5 metriä. Järven laskennalliseksi tilavuudeksi voidaan määrittää 0,0055 kuutiokilometriä eli 5,5  miljoonaa kuutiometriä. Järven rantaviivan pituus on 12,3 kilometriä, johon sisältyy vain vähän peltoja. Rannat ovat soraa ja hiekkaa. Karujärve–Kärla-maantie kiertää järven itärantaa pohjoispuolelle. Tien varrella itäpuolella sijaitsee Karujärven leirintäalue.

Järven luokittelu ja ekologia
-----------------------------

Järvi on Vesipolitiikan puitedirektiivin (VPD) (vir. *Veepoliitika Raamdirektiivi, (VRD)*) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. *keskmise karedusega kihistunud veega järv*) säännönmukaisesti.

Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (vir. *kalgiveeline eutroofne tai kalgiveeline rohketoiteline*, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Vesi on kuitenkin kirkasta ja kesällä on näkösyvyys neljä metriä. Talvella, kun muuta järvet jäätyvät umpeen, pitävät järven lähteet jäässä yllä aukkoja.

Luontoarvoja
------------

Yleisimpiä kalalajeja ovat ahven, hauki, sorva, suutari, säyne ja kiiski. Harvinaisempi kala on kivisimppu. Järven ympäristössä elää lampisiippa.

Historiaa
---------

Järvi on syntynyt kuroutumalla erilleen Ancylusjärven lahdesta noin 8 000 vuotta sitten. Järvi on näin ollen Saaremaan vanhin järvi. Vuonna 1932 järven vedenpintaa alennettiin metrillä.

Lähteet
-------

1. ↑  *Estonian Environmental Register*View and modify data on Wikidata. Tieto on haettu Wikidatasta.
2. 1 2 3 4 5 6  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 3.3.2017). (viroksi) (Arkistoitu – Internet Archive)
3. 1 2 3  Keskkonnaregister: Karujärv (vee2076800) *Keskonnainfo*. Tallinna, Viro:  Keskkonnaministeerium. Viitattu 3.3.2017. (viroksi)
4. 1 2 3 4  Kalale: Saaremaa Karujärv – järv, kus ahvenad söövad vähki, viitattu 17.3.2017
5. ↑  Laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
6. ↑  Karujärv, Eesti Looduse Infosüsteemis (EELIS), viitattu , (viroksi)
Kuva millimetriaalloilla toimivasta skannerista.
**Vartaloskanneri** eli **henkilöskanneri** on röntgentakaisinsirontaan tai mikroaaltotutkaan perustuva kuvantamislaite, jota käytetään aseiden ja räjähteiden etsintään henkilön vaatteiden alta. Laite näyttää kuvattavan henkilön alastomana laitetta käyttävälle henkilölle. Laitetta käytetään useimmiten lentoasemilla, mutta joskus myös juna-asemilla ja oikeuden istuntoihin saavuttaessa. Helsinki-Vantaan lentoasemalla on ollut aiemmin käytössä yksi vartaloskanneri, mutta sen käytöstä on sittemmin luovuttu yksityisyyden loukkaavuuden vuoksi.

Ensimmäisen sukupolven vartaloskannereiden käyttöä turvatarkastuksissa kritisoitiin yksityisyyden loukkaamisesta alastomana näyttämisen takia. Skannerien uudemmat sukupolvet hyödyntävät konenäköalgoritmeihin perustuvaa anomaliadetektointia eikä tutka- tai röntgensirontakuvia ole tarvetta näyttää viranomaisille. Etuna vartaloskannerissa on se, ettei tutkittavaan henkilöön tarvitse koskea. Vartaloskannaus on myös nopeampaa kuin tutkivan henkilön läpikäyminen käsin. Suhtautuminen vartaloskannauksesta kieltäytyvään henkilöön vaihtelee. Joillakin lentoasemilla läpivalaisusta kieltäytyvä henkilö laitetaan perinteiseen käsillä tehtävään tutkimukseen, joillakin häntä kielletään menemästä lennolle.

Röntgensirontaan perustuvien skannerien terveysvaikutuksista on kannettu huolta, sillä röntgensäteily on ionisoivaa säteilyä. Mikroaallot eivät ole ionisoivaa säteilyä. Mikroaaltoja käyttävät skannerit voidaan jakaa passiivisiin ja aktiivisiin skannereihin. Aktiiviset skannerit kohdentavat millimetrisäteilyä kehoon ja mittaavat siitä heijastunutta säteilyä. Passiiviset skannerit perustuvat ihon luonnollisesti lähettämään mustan kappaleen säteilyyn.

Lähteet
-------

1. ↑  Eurooppa alkaa varustaa lentokenttia paljastavilla vartaloskannereilla *Yle.fi*.  4. tammikuuta 2010. Viitattu 12.1.2011.
2. ↑  Vartaloskannerit kohta kymmenillä kentillä *Kauppalehti.fi*.  8. maaliskuuta 2010.  Arkistoitu 11.3.2010. Viitattu 12.1.2011.
3. ↑  Kiistelty vartaloskanneri otettiin käyttöön *Iltalehti.fi*.  1. helmikuuta 2010. Sanoma News. Viitattu 12.1.2011. [vanhentunut linkki]
4. ↑  Joseph John Bevelacqua: *Health Physics: Radiation-Generating Devices, Characteristics, and Hazards*, s. 366. John Wiley & Sons. ISBN 9783527694334.
5. ↑  Pedro Arezes, João Santos Baptista, Monica Barroso jne.: *Occupational Safety and Hygiene III*, s. 150. CRC Press. ISBN 9781315692937.
Jöns Jacob Berzeliuksen patsas Berzelii parkissa
**Berzelii park** eli **Berzeliuksenpuisto** on puisto Tukholmassa Ruotsissa. Se sijaitsee Nybroplanin, Hamngatanin ja Norrmalmstorgin välissä. Sitä rakennettiin maisema-arkkitehti Knut Forsbergin suunnitelmien mukaan vuosina 1852–1858, ja se avattiin 13. heinäkuuta 1858.

Puisto sai nimensä ruotsalaisen kemistin Jöns Jacob Berzeliuksen mukaan, hänelle myös pystytettiin sinne suurikokoinen patsas. Carl G. Qvarnströmin veistämä patsas paljastettiin heinäkuussa 1858. Nybroplanin luona on karhuja esittäviä Carl Millesin veistämiä patsaita. Osa puistoa oli aiemmin Nybrovikeniä, joka täytettiin Kaarle XIV Juhanan aloitteesta vuosina 1838–1848. Puisto vihittiin kello kolme yöllä. Tarkoitus oli estää yleisömassojen tungeksiminen juuri perustettuun puistoon, jolloin istutukset olisivat tallaantuneet.

Kesällä 1951 puisto oli niin sanottujen Berzelii-mellakoiden tapahtumapaikkana, jolloin humaltunut ja joutilas nuoriso kokoontui puistoon. Vähitellen hulinointi puistossa lisääntyi, kunnes tilanne kärjistyi 26. elokuuta 1951, jolloin 3 000 nuorta otti yhteen viidestä eri kaupungista koottujen poliisivoimien kanssa, joukossa myös sotilaspoliiseja.
**Ilmastofiktio** (lyhennetään *cli-fi* sanoista *climate fiction*) on tieteiskirjallisuuden lajityyppi, joka käsittelee ilmastonmuutosta. Nimityksen synty yhdistetään Dan Bloomiin, joka nimesi novellinsa *Polar City Red* lajityypiltään ilmastofiktioksi. Bloomin teos ei menestynyt kaupallisesti, mutta National Public Radio (NPR) otti termin käyttöön, jonka jälkeen se on levinnyt viraalisesti. Termi on jälkikäteen yhdistetty useisiin teoksiin ja vanhimmat tieteiskirjallisuuden teokset, joissa käsitellään ympäristöä ja ilmastoa ovat peräisin 1960-luvulta (esimerkiksi J.G. Ballardin *Uponnut maailma*, *The Drowned World*). Kiinnostus aiheeseen on herännyt muun muassa Michael Crichtonin ekoterroristeja käsittelevästä teoksesta *Pelon ilmasto* (*State of Fear*, 2004). Frank Herbertin teosta *Dyyni* pidetään lajityypin pioneerina. Kirjailijat kuten Amitav Ghosh kyseenalaistivat 2010-luvulla miksi aihetta käsitellään niin vähän fiktiossa. Lajityyppi usein esittää painajaismaisen uuden todellisuuden, joka on seurausta katastrofisesta tapahtumasta. Margaret Atwood on ehkä tunnetuin lajityypin kirjailija.

Lähteet
-------

1. 1 2  Rodge Glass: Global warning: the rise of 'cli-fi' *theguardian.com*.  31.5.2013. Viitattu 18.6.2023. (englanniksi)
2. ↑  Kyle Plantz: As the weather shifts, 'cli-fi' takes root as a new literary genre *news.trust.org*.  10.4.2015. Viitattu 18.6.2023. (englanniksi)
3. ↑  Angela Evancie: So Hot Right Now: Has Climate Change Created A New Literary Genre? *npr.org*.  20.4.2013. Viitattu 18.6.2023. (englanniksi)
4. ↑  Michael Berry: "Dune," climate fiction pioneer: The ecological lessons of Frank Herbert's sci-fi masterpiece were ahead of its time *salon.com*.  13.8.2015. Viitattu 18.6.2023. (englanniksi)
5. ↑  Claire Armitstead: Stories to save the world: the new wave of climate fiction *theguardian.com*.  26.6.2021. Viitattu 18.6.2023. (englanniksi)